b'\n_START_ARTICLE_\nKvark\n_START_SECTION_\nZgodovina\n_START_PARAGRAPH_\nKvarke sta v \xc5\xa1estdesetih letih 20. stoletja kot teorijski koncept predlagala Murray Gell-Mann in George Zweig, ki sta uvidela, da bi se lastnosti vse ve\xc4\x8djega \xc5\xa1tevila odkritih delcev, manj\xc5\xa1ih od atoma, dalo pojasniti s tem, da so ti delci sestavljeni iz po treh manj\xc5\xa1ih osnovnih delcev, ki jih je poimenoval kvark. Ime kvark je pobrano iz fraze \xc2\xbbthree quarks for Muster Mark\xc2\xab\xc2\xa0iz dela Finneganova sedmina (Finnegans Wake) irskega pisatelja Jamesa Joycea.'